CELEX: 52018DP0022
Language: bg
Date: 2018-02-06 00:00:00
Title: Решение на Европейския парламент от 6 февруари 2018 г. относно създаването, правомощията, числения състав и продължителността на мандата на специалната комисия по процедурата на Съюза за разрешаване на пестициди (2018/2534(RSO))

21.12.2018   
            
            
               BG
            
            
               Официален вестник на Европейския съюз
            
            
               C 463/73
            
         
      P8_TA(2018)0022
      Създаване на специална комисия относно процедурата на Съюза по разрешаване на пестицидите
      Решение на Европейския парламент от 6 февруари 2018 г. относно създаването, правомощията, числения състав и продължителността на мандата на специалната комисия по процедурата на Съюза за разрешаване на пестициди (2018/2534(RSO))
      (2018/C 463/16)
      
         Европейският парламент,
      
                  —
               
               
                  като взе предвид предложението за решение на Председателския съвет,
               
            
                  —
               
               
                  като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1),
               
            
                  —
               
               
                  като взе предвид Регламент (ЕС) № 546/2011 на Комисията от 10 юни 2011 г. за прилагане на Регламент (ЕО) № 1107/2009 на Европейския парламент и на Съвета по отношение на единните принципи за оценка и разрешаване на продукти за растителна защита (2),
               
            
                  —
               
               
                  като взе предвид Регламент за изпълнение (ЕС) 2016/1056 на Комисията от 29 юни 2016 г. за изменение на Регламент за изпълнение (ЕС) № 540/2011 по отношение на удължаване на срока на одобрението на активното вещество глифозат (3) и Регламент за изпълнение (ЕС) 2016/1313 на Комисията от 1 август 2016 г. за изменение на Регламент за изпълнение (ЕС) № 540/2011 по отношение на условията за одобрение на активното вещество глифозат (4),
               
            
                  —
               
               
                  като взе предвид Регламент за изпълнение (ЕС) 2017/2324 на Комисията от 12 декември 2017 г. за подновяване на одобрението на активното вещество глифозат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (5),
               
            
                  —
               
               
                  като взе предвид своите резолюции от 13 април 2016 г. (6) и от 24 октомври 2017 г. (7) относно проекта за регламент за изпълнение на Комисията за подновяване на одобрението на активното вещество глифозат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011,
               
            
                  —
               
               
                  като взе предвид решението на Европейския омбудсман от 18 февруари 2016 г. по дело 12/2013/MDC относно практиките на Комисията относно разрешаването и пускането на пазара на продукти за растителна защита (пестициди),
               
            
                  —
               
               
                  като взе предвид Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията (8),
               
            
                  —
               
               
                  като взе предвид решението на Съда на Европейския съюз от 23 ноември 2016 г. по дело C-442/14 Bayer CropScience SA-NV, Stichting De Bijenstichting/College voor de toelating van gewasbeschermingsmiddelen en biociden,
               
            
                  —
               
               
                  като взе предвид член 197 от своя Правилник за дейността,
               
            
                  А.
               
               
                  като има предвид, че бяха изразени опасения във връзка с оценяването на глифозата, и по-специално дали е била извършена независима, обективна и прозрачна оценка, дали критериите за класифициране в Регламент (ЕО) № 1272/2008 на Европейския парламент и на Съвета (9), са приложени правилно и дали съответните ръководства са използвани надлежно;
               
            
                  Б.
               
               
                  като има предвид, че бяха изразени опасения във връзка с прилагането от Комисията на критериите за одобрение и на принципа на предпазливост, установен в Регламент (ЕО) № 1107/2009 при предоставянето на техническото удължаване на одобрението на глифозата през 2016 г. при приемането на Регламент за изпълнение (ЕС) 2016/1313 и при приемането на Регламент (ЕС) 2017/2324;
               
            
               
                  1.
               
               
                  решава да създаде специална комисия по процедурата на Съюза за разрешаване на пестициди, която ще разполага със следните строго определени правомощия:
                  
                              а)
                           
                           
                              да анализира и оцени процедурата за разрешаване на пестициди в Съюза, включително използваната методология и нейното научно качество, независимостта на тази процедура от индустрията, както и прозрачността на процеса на вземане на решения и резултатите от него;
                           
                        
                              б)
                           
                           
                              да анализира и оцени посредством подход, основан на доказателства, потенциалните слабости в научната оценка на одобряването или на подновяването на одобрението за активни вещества като глифозат от съответните агенции на ЕС, както и спазването от страна на агенциите на ЕС на приложимите правила, насоки и кодекси за поведение на Съюза, които са в сила;
                           
                        
                              в)
                           
                           
                              да анализира и оцени по-специално дали Комисията е действала в съответствие с разпоредбите на Регламент (ЕО) № 1107/2009, когато е вземала решения по отношение на условията за одобряване на глифозата и за подновяване на одобрението на глифозата;
                           
                        
                              г)
                           
                           
                              да анализира и оцени възможните конфликти на интереси на всички равнища на процедурата за одобряване, включително на равнище национални органи на държавата членка — докладчик за доклада за оценка, изготвен в съответствие с Регламент (ЕО) № 1107/2009;
                           
                        
                              д)
                           
                           
                              да анализира и оцени дали агенциите на ЕС, отговарящи за оценка и класификация на активните вещества, разполагат с необходимия персонал и финансови ресурси, които да им позволяват да изпълняват своите задължения; да анализира и оцени възможността за поръчване и/или провеждане на независими изследвания и изпитвания, както и за финансирането им;
                           
                        
                              е)
                           
                           
                              да направи всякакви препоръки, които счете за необходими, във връзка с процедурата на Съюза по разрешаване на пестициди, за да се постигне високо равнище на защита на здравето на хората и животните, както и на околната среда; за тази цел да извърши посещения и да организира изслушвания на институциите на ЕС и съответните агенции, както и на международни и национални институции, неправителствени организации и частни субекти;
                           
                        
            
               
                  2.
               
               
                  подчертава, че всяка препоръка на специалната комисия ще бъде представяна и ако е необходимо, ще бъде проследявана от компетентните постоянни комисии на Парламента;
               
            
               
                  3.
               
               
                  решава, че правомощията и наличните ресурси на постоянните комисии на Парламента, които са компетентни по въпроси, свързани с приемането, мониторинга и прилагането на законодателството на Съюза, отнасящо се до сферата на компетентност на специалната комисия, остават непроменени;
               
            
               
                  4.
               
               
                  решава, че винаги когато работата на специалната комисия включва изслушване на показания от поверителен характер, свидетелски показания, съдържащи лични данни, или включва размяната на мнения или изслушвания с участието на органи и организации относно поверителна информация, включително научни изследвания или части от такива, които са получили подобен статут съгласно член 63 от Регламент (ЕО) № 1107/2009, заседанията ще се провеждат при закрити врати; решава освен това, че свидетелите и експертите ще имат право да правят изявления или да дават показания при закрити врата;
               
            
               
                  5.
               
               
                  решава, че списъкът на лицата, поканени на публичните заседания, списъците на лицата, които присъстват на тях, и протоколите от тези заседания се правят обществено достояние;
               
            
               
                  6.
               
               
                  решава, че поверителни документи, получени от специалната комисия, ще се оценяват в съответствие с процедурата, предвидена в член 210а от неговия правилник; решава освен това, че такава информация ще се използва изключително за целите на изготвянето на окончателния доклад на специалната комисия;
               
            
               
                  7.
               
               
                  решава, че специалната комисия ще се състои от 30 членове, в съответствие с член 199, параграф 1 от своя Правилник за дейността;
               
            
               
                  8.
               
               
                  решава, че продължителността на мандата на специалната комисия ще бъде девет месеца, освен ако Парламентът удължи този срок преди неговото изтичане, и че нейният мандат започва да тече от датата на нейното учредително заседание; решава, че специалната комисия ще представи на Парламента окончателен доклад, съдържащ фактическите констатации и препоръки за действията и инициативите, които да се предприемат.
               
            
         (1)  ОВ L 309, 24.11.2009 г., стр. 1.
      
         (2)  ОВ L 155, 11.6.2011 г., стр. 127.
      
         (3)  ОВ L 173, 30.6.2016 г., стр. 52.
      
         (4)  ОВ L 208, 2.8.2016 г., стр. 1.
      
         (5)  ОВ L 333, 15.12.2017 г., стр. 10.
      
         (6)  Приети текстове, P8_TA(2016)0119.
      
         (7)  Приети текстове, P8_TA(2017)0395.
      
         (8)  ОВ L 55, 28.2.2011 г., стр. 13.
      
         (9)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).